মাসুদা জালাল
মাসুদা জালাল হলেন আফগানিস্তানের একজন রাজনীতিবিদ, যিনি ২০০৪ অক্টোবর মাস থেকে ২০০৬ সালের জুলাই মাস পর্যন্ত দেশটির নারী বিষয়ক মন্ত্রী হিসেবে দায়িত্ব পালন করেছেন। তিনি ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেছিলেন। তিনি পূর্বে শিশুরোগ বিশেষজ্ঞ, কাবুল বিশ্ববিদ্যালয়ের শিক্ষক এবং বিশ্ব খাদ্য কর্মসূচির কর্মী হিসেবেও দায়িত্ব পালন করেছিলেন।